באהבה, ויקטור

באהבה, ויקטור (באנגלית: Love, Victor) היא סדרת טלוויזיה אמריקאית מסוגת קומדיית נעורים-להט"בית המהווה ספין אוף לסרט "באהבה, סיימון" משנת 2018. הסדרה עלתה לראשונה ברשת הולו ב-17 ביוני 2020, וכללה עשרה פרקים.

מייקל צ'ימינו מככב בתור ויקטור, נער ממשפחה חצי פוארטו ריקני, חצי קולומביאנית-אמריקאית המתגוררת באטלנטה.

בחודש אוגוסט 2020 חודשה הסדרה לעונה שנייה, ועלתה ב-11 ביוני 2021. העונה השנייה כוללת עשרה פרקים נוספים.

העונה השלישית והאחרונה שודרה ב-12 ביוני 2022.

 עלילה 
העונה הראשונה מתמקדת בתחילת לימודיו של ויקטור בתיכון קריקווד. הסדרה עוקבת אחר מסע הגילוי העצמי שלו, התמודדות עם אתגרים בבית, משבר בנישואי הוריו והתמודדות עם הנטייה המינית שלו. הוא נעזר בסיימון ומשתף אותו בקשיים שחווה.

העונה השנייה עוסקת בהתמודדות של ויקטור לאחר יציאתו מהארון ועוקבת אחר האתגרים עם משפחתו, פרידת הוריו ובמערכת היחסים שלו עם בנג'י, שעומדת למבחן מספר פעמים, בין היתר בגלל משפחתו.

בעונה השלישית, החבורה עדיין בכיתה י"א. ויקטור מתמודד עם הפרידה מבנג'י ומחפש זוגיות חדשה. חבריו ומשפחתו מוצאים את עצמם במצבים מאתגרים ומקבלים החלטות קשות, אך משנות חיים, לעתידם מחוץ לקריקוווד.

 שחקנים 
 דמויות ראשיות 
 מייקל צ'ימינו - ויקטור סלאזר
 רייצ'ל הילסון - מיה ברוקס
 אנתוני טורפל - פליקס ווסטן
 ביבי ווד - לייק מאריוואטר
 מייסון גודינג - אנדרו ספנסר
 ג'ורג' סיר - בנג'י קפמבל, חבר לכיתה של ויקטור, גיי מוצהר.
 איזבלה פררה - פילאר סלאזר, אחותו הקטנה של ויקטור.
 מתאו פרננדז - אדריאן סלאזר, אחיו הקטן של ויקטור.
 ג'יימס מרטינז - ארמנדו סלאזר, אביו של ויקטור, איש צווארון כחול שעובד קשה למען משפחתו.
 אנה אורטיז - איזבל סלאזר - אימו של ויקטור, שנמצאת תחת לחץ רב עקב המעבר לעיר חדשה.
 אנתוני קיוואן - ראהים (ראשי (עונה 3); חוזר (עונה 2) - חברה של פילאר שמגיע ממשפחה מוסלמית איראנית דתית אשר מתחיל להתאהב בוויקטור. מאוחר יותר הוא פותח במערכת יחסים עם קונור.

 דמויות משניות 
 לוקאס גייג' - דרק, בן זוגו של בנג'י.
 מקאי פייפר - הארי ברוקס, אביה של מיה.
 סופיה בוש - ורוניקה, בת זוגו של הארי שמנהלת ארגון ללא כוונת רווח לנשים.
 בת' ליטלפורד - שרה, מנהלת בית הקפה בו ויקטור יושב.
 לסלי גרוסמן - ג'ורג'ינה מאריוואטר
 אלי וונג - מיס תומאס
 אנדי ריכטר - המאמן פורד
 ניקו גריתאם - ניק

 דמויות אורחות 
 קיינן לונסדייל - אברהם "בראם" גרינפלד
 ניק רובינסון - סיימון ספייר
 נטשה רות'וול - מיס אולברייט
 טומי דורפמן - ג'סטין, שותפם של בראם וסיימון.
 טרי הויוס - נטליה סלאזר, סבתא של ויקטור.
 ג'ייסון קולינס - עצמו
 ויל רופ - ואייט

 יציאה לאקרנים 
הסדרה יצאה לאקרנים בארצות הברית, דרך שירות הסטרימינג הולו, ב-17 ביוני 2020. זאת לאחר שתאריך העלייה המקורי, אשר היה מיועד ל-19 ביוני, הוקדם. העונה הראשונה כללה 10 פרקים. הסדרה עלתה לראשונה בדיסני+ תחת הסטרימינג הייעודי סטאר ב-23 בפברואר 2021. ובכך מתאפשרת הצפייה בסדרה בתפוצה רחבה, כמו גם למשתמשי דיסני+ בישראל.

העונה השנייה יצאה לאקרנים ב-11 ביוני 2021 בהולו והוקרנה בבכורה בין-לאומית ב-18 ביוני 2021, בדיסני+. כמו העונה הראשונה, העונה השנייה כללה אף היא 10 פרקים. פרקי שתי העונות הראשונות שודרו על בסיס שבועי.

העונה השלישית והאחרונה, הכוללת שמונה פרקים, יצאה לאקרנים ב-15 ביוני 2022. בניגוד לשתי העונות הקודמות, כל פרקי העונה השלישית שוחררו בו-זמנית בדיסני+.

תגובות וביקורות
אתר הביקורות האמריקאי, Rotten Tomatoes ריכז 51 ביקורות מבקרים, זיהה 90% מהן כחיוביות ודיווח על דירוג ממוצע של 7.1/10 לעונה הראשונה. על פי קונצנזוס המבקרים של האתר:
אתר הביקורות האמריקאי Metacritic נתן לעונה הראשונה ציון ממוצע משוקלל של 69 מתוך 100, בהתבסס על 21 מבקרים, מה שמצביע על "ביקורות חיוביות בדרך כלל".

לעונה השנייה, אתר Rotten Tomatoes דיווח על דירוג אהדה של 100% על סמך 24 ביקורות, עם דירוג ממוצע של 8/10. על פי קונצנזוס המבקרים של האתר:

לעונה השלישית, אתר Rotten Tomatoes דיווח על דירוג אהדה של 88% על סמך 16 ביקורות, עם דירוג ממוצע של 7.8/10. על פי קונצנזוס המבקרים של האתר:

 פרסים ומועמדויות 
שנהפרסקטגוריהזוכים/מועמדיםתוצאהסימוכין2021פרסי דוריאן לטלוויזיההסדרה האלמונית הטובה ביותרבאהבה, ויקטורהסדרה הלהט"בית הטובה ביותרבאהבה, ויקטורפרס המדיה של GLAADסדרת קומדיה מצטיינתבאהבה, ויקטורפרסי הטלוויזיה של Gold Derbyהקודמיה הטובה ביותרבאהבה, ויקטורהשחקן הטוב ביותר בקומדיהמייקל צ'ימינופרסי אימג'ןסדרת הקודמיה הטובה ביותר בפריים טיים - טלוויזיהבאהבה, ויקטורהשחקן הטוב ביותר בקומדיה - טלוויזיהמייקל צ'ימינושחקן המשנה הטוב ביותר בקומדיה - טלוויזיהג'יימס מרטינזשחקנית המשנה הטובה ביותר בקומדיה - טלוויזיהאנה אורטיזפרסי הטלוויזיה של OFTAהבימוי הטוב ביותר בקומידהבאהבה, ויקטורThe ReFrame Stamp200 הכותרים הטלוויזיוניים הפופולרים ביותרבאהבה, ויקטורThe Queertiesהדבר הגדול הבאבאהבה, ויקטורפרס סדרת הטלוויזיהבאהבה, ויקטור2022פרסי אימג'ןסדרת הקודמיה הטובה ביותר בפריים טיים - טלוויזיהבאהבה, ויקטורהשחקן הטוב ביותר בקומדיה - טלוויזיהמייקל צ'ימינושחקן המשנה הטוב ביותר בקומדיה - טלוויזיהג'יימס מרטינזפרס ארטיוספיילוט טלוויזיה ועונה ראשונה - קומדיהג'וש איינסון, טיפאני ליטל קנפילד, קונרד וולףפרס המדיה של GLAADסדרת קומדיה מצטיינתבאהבה, ויקטורThe Queertiesהדבר הגדול הבאבאהבה, ויקטור2023פרס המדיה של GLAADסדרת קומדיה מצטיינתבאהבה, ויקטורפרסי TCAהישג יוצא דופן בתוכנית לכל המשפחה

 קישורים חיצוניים 



 הערות שוליים 

קטגוריה:סדרות רשת
קטגוריה:סדרות נעורים אמריקאיות
קטגוריה:סדרות קומדיה אמריקאיות
קטגוריה:תוכניות להט"ב אמריקאיות
קטגוריה:תוכניות טלוויזיה שמתרחשות באטלנטה
קטגוריה:הולו: תוכן מקור
קטגוריה:סדרות טלוויזיה אמריקאיות שעלו לשידור בשנת 2020